avishadilhara/sinhala-ocr-lk-acts-1010 huggingface dataset:
34 1988 අංක 57 දරන බහුපාර්ශ්වික ආයෝජන ඇප සහතික
ඒජන්සි පනත

(උ) (i) ඉහත (ඉ) වගන්තියෙන් නියම කරන ලද කාල පරිච්ඡේදය ඇතුළත
තමන්ගේ වාර්තාව ඉදිරිපත් කිරීම සමඟිකරු විසින් පැහැර හරිනු ලැබ ඇත
හොත්; හෝ

(ii) වාර්තාව ලැබීමෙන් දින 60 ක් ඇතුළත එම වාර්තාවේ ඇතුළත් සියලුම
යෝජනා භාර ගැනීමට පාර්ශවකරුවන් පැහැර හැර ඇතහොත් ; හෝ

(iii) සමඟිකරුගේ වාර්තාව ලැබීමෙන් දින 60 ක් ඇතුළත, වාර්තාව පිළිබඳ
අදහස හුවමාරු කර ගැනීමෙන් පසුව මතභේදයට තුඩු දුන් සියලු කාරණා සමථය
කට පත කර ගැනීමක් පිළිබදව පාර්ශ්වකරුවන් එකඟත්වයකට පත්වීමට
අපොහොසත් වුවහොත් ; හෝ

(iv) ඉහත (ඊ) වගන්ති‍යේ නියමිත පරිදි ස්වකීය අදහස් කිරීමට පාර්ශව
කරුවකු විසින් පැහැර හැර ඇතහොත්; හෝ

මිස, සමඟි කිරීමට දෙපාර්ශවයෙන් එක පාර්ශවයකටවත් බේරුම් කිරීමක්
අපේක්ෂා කිරීමට හිමිකම් නොලැබිය යුතු ය.

(ඌ) පාර්ශවකරුවන් විසින් අන්‍යාකාරයට එකඟ වුවහොත් මිස, සමඟිකරුගේ
ගාස්තු අයි.සී.එස්.අයි.ඩී. සමගි කිරීම් වලට අදාළ අනුප්‍රමාණ පදනම් කරගෙන
නිශ්චය කළ යුතුය. සමගි කිරීමේ කටයුතුවල ගාස්තු සහ වෙනත් පිරිවැය පාර්ශ්ව
කරුවන් විසින් සමසේ කොටස් කර ගත යුතු ය. එක් එක් පාර්ශ්වය විසින් තම
තමන්ගේ වියදම් දැරිය යුතු ය.

4 වන ව්‍යවස්ථාව: බේරුම් කිරීම

(අ) බේරුම් කිරීම අපේක්ෂා කරන පාර්ශ්වකරු (ඉල්ලුම්කරු ) විසින් ආරාවුලේ
අනෙකුත් පාර්ශ්වකරුට (වගඋත්තරකරු) හෝ පාර්ශවකරුවන්ට යොමු කර
වෙන දැන්වීමක් මගින් බේරුම් කිරීමේ නඩු කටයුතු ආරම්භ කළ යුතු ය. ආරා
වුලේ ස්වභාවය අපේක්ෂිත සහනය සහ ඉල්ලුම්කරු විසින් පත් කරන ලද
බේරුම්කරුගේ නම එම දැන්වීමේ නිශ්චිතව දක්වා තිබිය යුතු ය . දැන්වීම් ලැබුණු
දිනයෙන් දින තිහක් ඇතුළත වගඋත්තරකරු විසින් පත් කරන ලද බේරුම්කරු
ගේ නම් වග උත්තරකරු විසින් ඉල්ලුම්කරුට දැන්විය යුතු ය. දෙවන බේරුම් කරු
පත් කළ දිනයෙන් දින 30 ක කාල පරිච්ඡේදයක ඇතුළත පාර්ශවකරුවන්
දෙදෙනා විසින් බේරුම් කිරීමේ විනිශ්චයාධිකාරයේ (විනිශ්චයාධිකාරයේ) සභාපති
වශයෙන් ක්‍රියා කළ යුතු 3 වන බේරුම්කරුවකු පත් කළ යුතු ය.

(ආ) දැන්වීමේ දිනයෙන් දින හැටක් ඇතුළත විනිශ්චයාධිකාරය සංස්ථාපනය
වී නැත්නම් බේරුම්කරු පත් කරනු ලැබූ හෝ සභාපති තෝරා පත් කර ගනු
ලැබ නැත්නම් ද පාර්ශ්වකරුවන් විසින් හවුලේ කරනු ලබන ඉල්ලීමක් මත අයි.
සී.එස්.අයි.ඩී. ප්‍රධාන ලේකම් විසින් ඔවුන් පත් කරනු ලැබිය යුතුය. එවැනි
හවුල් ඉල්ලීමක් නැත්නම් හෝ ඉල්ලීමෙන් දින තිහක් ඇතුළත එම පත්වීම
කිරීම මහා ලේකම්වරයා විසින් පැහැර හැර ඇත්නම් හෝ, එම පත්වීම් කරන
ලෙස දෙපාර්ශ්වයෙන‍් එක් පාර්ශ්වයක් විසින ජාත්‍යන්තර අධිකරණයේ සභා
පතිවරයාගෙන් ඉල්ලා සිටිය හැකි ය.

(ඇ) ආරාවුල පිළිබඳ විභාගය ආරම්භ වූ පසුව කිසිම පා‍ර්ශ්වකරුවකුට තමන්
විසින් පත් කරන ලද බේරුම්කරු වෙනස් කිරීමේ අයිතිවාසිකම් නැත. (විනිශ්චයාධි
කාරයේ සභාපති ඇතුළුව) යම් බේරුම්කරුවකු ඉල්ලා අස් වුවහොත්, මිය ගියහොත්
හෝ අබලතාවකට පත් වුවහොත්, ඔහුගේ පූර්වගාමියා පත් කිරීමේ දී අනුගමනය
කළ ක්‍රමයටම අනුප්‍රාප්තිකයකු පත් කරනු ලැබිය යුතු අතර, ඒ අනුප්‍රාප්තිකයා
අනුප්‍රාප්ත වන බේරුම්කරුට තිබූ බලතල හා කාර්යයම එහි අනුප්‍රාප්තිකයාට ද සතු
වන්නේ ය.

(ඈ) විනිශ්චයාධිකාරයේ ප්‍රථම රැස්වීම සභාපතිවරයා විසින් තීරණය කරනු
ලබන වේලාවක දී සහ ස්ථානයක දී පැවැත්විය යුතුය. ඊට පසුව විනිශ්චයාධි
කාරයේ රැස් වීම් පවත්වන ස්ථාන සහ දින විනිශචයාධිකරණය විසින් ම තීරණය
කර ගත යුතු ය.
1981 අංක 57 දරන වෙරළ සංරක්ෂණ පනත			21

සහ කර්තව්‍යවලට අනුරූප වන්නා වූ හෝ සමාන වන්නා වූ
බලතල, කාර්ය සහ කර්තව්‍ය ක්‍රියාත්මක කිරීම හා ඉටු
කිරීම සඳහා යම්කිසි නීතියකින් හෝ නීතියක් යටතේ හෝ
ඇති කොට පිහිටුවන ලද කවර වූ හෝ යම් අධිකාරියක් ද
ඊට ඇතුළත් වේ;

"ද්‍රව්‍ය" යන්නට, ඛනිජ ද්‍රව්‍ය පිඩැලි, මුහුදු පැලෑටි සහ වෙනත්
යම් වෘක්ෂලතාදිය ඇතුළත් වේ;

"මාධ්‍ය වඩදිය ඉම " යන්නෙන්, මාධ්‍ය මුහුදු මට්ටම් රේඛාවේ
සිට ධන මීටර් 0.6 ක් අදහස් වේ;

"මාධ්‍ය බාදිය ඉම " යන්නෙන්, මාධ්‍ය මුහුදු මට්ටම් රේඛාවේ සිට
සෘණ මීටර් 0.6 ක් අදහස් වේ;

“වැඩ යෝජනා ක්‍රමය" යන්න, වෙරළ සංරක්ෂණය හෝ වෙරළ
කලාපය හෝ සම්බන්ධයෙන් යෙදී ඇති විට, ඉදි කිරීමේ,
වෙනස් කිරීමේ, බිඳ හෙලීමේ, කැණීමේ, ගොඩ කිරීමේ,
අළුත් වැඩියා කිරීමේ හෝ නඩත්තු කිරීමේ යම් වැඩක් ඉන්
අදහස් වන අතර, මුහුදු කෑමෙන් හෝ මුහුදට යටවීමෙන්
වෙරළ කලාපය ආරක්ෂා කිරීමේ කාර්යය සඳහා හෝ,
වෙරළ කලාපය සංවර්ධනය කිරීම සඳහා හෑරීම සහ කැණීම,
යම් ද්‍රව්‍ය ඉවත් කිරීම හෝ ගොඩ ගැසීම හෝ වෘක්ෂලතාදිය
වැපිරීම හෝ සිටුවීම ද ඊට ඇතුළත් වේ;

"මුහුද" යන්නට, යම් දිය ඇළක, කුඩා කලපුවක, බොක්කක,
මෝයක හෝ යම් ගංගාවක වඩදිය ගලා යන දුරස්ථම්
ස්ථානය දක්වා විහිදෙන ඒ දිය ඇළේ, කුඩා කලපුවේ,
බොක්කේ, මෝයේ හෝ ගංගාවේ ජලය ඇතුළත් වේ;

"සෘජු පාදක රේඛාව " යන්නෙන්, දේශීය සමුද්‍රයේ සීමාවන්
මනිනු ලබන්නා වූ පාදක රේඛාව වන ශ්‍රී ලංකා දේශීය
සමුද්‍රය ප්‍රකාශයට පත් කෙරෙන ජාතික රාජ්‍ය සභාවේ
1976 අංක 22 දරන සමුද්‍රීය කලාප පිළිබඳ පනතේ 2 වන
වගන්තිය යටතේ කරන ලද ප්‍රකාශනයෙහි සඳහන් පාදක
රේඛාව අදහස් වේ; තවද

"දේශීය සමුද්‍රය " යන්නෙන්, ජාතික රාජ්‍ය සභාවේ 1976 අංක 22
දරන සමුද්‍රීය කලාප පිළිබඳ පනත යටතේ කරන ලද
ප්‍රකාශනය මගින් ශ්‍රී ලංකාවේ දේශීය සමුද්‍රය ලෙස ප්‍රකාශිත
මුහුදු ප්‍රදේශය අදහස් වේ.
1988 අංක 78 දරන මුදල් සමාගම් පනත 9

(ට) සමාගම සහ බදුලාභියා අතර පවත්නා බදු ගිවිසුම්වලට අදාළ
නියමයන් සහ කොන්දේසි;

(ඩ) මුදල් සමාගම් මගින් කර ගෙන යනු ලැබිය හැකි කටයුතු
වර්ග පිළිබඳ පරිසීමාවන්

(2) (1) වන උපවගන්තියේ (අ) සහ (ආ) ඡේද යටතේ වූ යම්
විධානයක් මගින් නියම කරනු ලබන උපරිම පොලී අනුප්‍රමාණයන්,
මණ්ඩලය විසින් එසේ තිරණය කරනු ලැබුවහොත් භාරගනු ලැබූ
යම් තැන්පතුවක් සම්බන්ධයෙන් හෝ ඒ විධානයේ දිනයට පෙර
ප්‍රදානය කරනු ලැබූ යම් ණයක්, ණය පහසුවක් හෝ වෙනත් යම්
මුල්‍ය පිළිසරණක් සම්බන්ධයෙන් හෝ අදාළ විය යුතුය:

එසේ වුව ද ඒ විධානයේ කිසිවක්-

(අ) එවැනි යම් තැන්පතුවක් හෝ ණයක්, ණය පහසුවක් හෝ
වෙනත් මුල්‍ය පිළිසරණක් සම්බන්ධයෙන් ඒ විධානය
නිකුත් කළ දිනට ප්‍රථම උපචිත යම් පොලියකට අදාළ
නොවිය යුතු ය; නැතහොත්

(ආ) යම් අඩු කිරීමකින් අවස්ථාවෝචිත යම් තැන්පතුවක්,
ණයක්, ණය පහසුවක් හෝ මුල්‍ය පිළිසරණක් සම්බන්ධ
යෙන් අදාළ කොන්ත්‍රාත්තුව හෝ ගිවිසුම කඩකිරීමක්
සංයුක්ත වන්නේ නම්, විධානයේ දිනයට පෙර භාරගනු
ලැබූ යම් තැන්පතුවක් මත හෝ ප්‍රදානය කරනු ලැබූ
ණයක්, ණය පහසුවක් හෝ මුල්‍ය පිළිසරණක් මත
ගෙවිය යුතු පොලි අනුප්‍රමාණය අඩු කිරීමට නියම කරනු
නොලැබිය යුතු ය.

(3) යම් මුදල් සමාගමකට අවශ්‍ය අවස්ථාවක, විශේෂයෙන් ම

(1) වනු උපවගන්තියේ සඳහන් යම් කාරණා පිළිබඳව මණ්ඩලය
විසින්, මේ පනතේ කාර්ය සඳහා විධාන දෙන ලැබිය හැකිය:

එසේ වුව ද යම් විධානයක් බලාත්මකව පවත්නා අතරතුර යම්
අවස්ථාවක දී මුදල් සමාගමක් විසින් තත් කාර්යය සඳහා කරන
ලද ඉල්ලීමක් මත, නිසි අධිකරණයක් විසින්, ඒ විධානයට යටත්
නොවී ස්වකීය ව්‍යාපාර කටයුතු කර ගෙන යාමට ඒ සමාගමට අවසර
දෙමින් ප්‍රකාශයක් කරනු ලැබිය හැකි ය. නැතහොත් අධිකරණය
විසින් තීරණය කරනු ලබන යම් ආකාරයකට ඒ විධානය වෙනස්

3-ඩී 002352 (89/01)
1981 අංක 15 දරන සංවර්ධන සභා (සංශෝධන) පනත 3

(5) (අ) ප්‍රාදේශීය මණ්ඩලයක සභාපතිවරයා
ඡන්දය දීමට හිමිකම් ඇති සාමාජිකයන් විසින්
ඔවුන් අතුරින් තෝරා පත් කර ගත යුතු ය.

(ආ) ප්‍රාදේශීය මණ්ඩලයක සභාපතිවරයාගේ
ධුර කාලය එක් අවුරුද්දක් විය යුතු ය:

එසේ වුව ද, එවැනි සභාපතිවරයකුගේ ධූරය, -

(i) තමා ඉල්ලා අස්වන බව ඔහු විසින් ප්‍රාදේශීය
මණ්ඩලයෙහි ලෝකම්වරයා වෙත ලියවිල්
ලකින් දන්වා යවනු ලැබූ විට;

(ii) ඔහු ප්‍රාදේශීය මණ්ඩලයෙහි සාමාජිකයකුව
සිටීම අවසන් වූ විට;

(iii) ප්‍රාදේශීය මණ්ඩලයේ අවසරය කලින් ලබා
නොගෙන එහි යම් අනුක්‍රමික රැස්වීම්
තුනකට ඔහු සහභාගි නොවී සිටි විට;
හෝ

(iv) ඔහු මිය ගිය විට

හිස් වන්නේ ය.

(6) (අ) සංවර්ධන සභාවේ සහ සංවර්ධන
සභාවේ විධායක කමිටුවේ මේ පනත යටතේ වූ
බලතල ක්‍රියාත්මක කිරීම සහ කාර්ය හා කර්තව්‍ය
ඉටු කිරීම සම්බන්ධයෙන් සෑම ග්‍රාමෝදය මණ්ඩල
යක් විසින් ම එහි නිර්දේශ, ඒ ග්‍රාමෝදය මණ්ඩ
ලය පිහිටුවනු ලැබ ඇත්තේ යම් උප දිසාපති
වරයකුගේ කොට්ඨාසයක් තුළ ද ඒ කොට්ඨාසයේ
ප්‍රාදේශීය මණ්ඩලය වෙත ඉදිරිපත් කරනු ලැබිය
යුතු ය.

(ආ) (අ) ඡේදය යටතේ ග්‍රාමෝදය මණ්ඩලයේ
නිර්දේශ ලැබුණු විට, ඒ නිර්දේශ සලකා බලා,
අවස්ථාවෝචිත පරිදි, සංවර්ධන සභාව වෙත හෝ
සංවර්ධන සභාවේ විධායක කමිටුව වෙත හෝ
තම නිර්දේශ ඉදිරිපත් කිරීම ඒ ප්‍රාදේශීය මණ්‌ඩ
ලයේ කාර්යය විය යුතු ය; තව ද අවස්ථාවෝචිත
පරිදි ඒ සංවර්ධන සභාවේ හෝ විධායක කමිටුවේ
මේ පනත යටතේ වූ බලතල ක්‍රියාත්මක කිරීමේ දී
සහ කාර්ය හා කර්තව්‍ය ඉටු කිරීමේ දී, අවස්ථා
වෝචිත පරිදි, ඒ සංවර්ධන සභාව විසින්
නැතහොත් සංවර්ධන සභාවේ විධායක කමිටුව
විසින් ඒ නිර්දේශ සැලකිල්ලට ගනු ලැබිය යුතු ය.

(7) අවස්ථාවෝචිත පරිදි, යම් සංවර්ධන සභා
වක් වෙත හෝ විධායක කමිටුවක් වෙත හෝ
නිර්දේශ ලැබ නොතිබීමේ හෝ යථා පරිදි සංස්ථා
පනය කරනු නොලැබූ, අවස්ථාවෝචිත පරිදි,
2019 අංක 22 දරන ජාතික නවෝත්පාදන 7
නියෝජ්‍යායතනය පනත

කොමසාරිස්වරයා හෝ ඔහු විසින් නම් කරනු
ලබන එම කොමිසමේ සහකාර කොමසාරිස්වරයකු;
සහ

(xiii) ශ්‍රී ලංකා නැනෝ තාක්ෂණ ආයතනයේ
සභාපතිවරයා හෝ ඔහුගේ නාමිකයකු; සහ

(ආ) (මෙහි මින්මතු “පත්කළ සාමාජිකයන්” යනුවෙන්
සඳහන් කරනු ලබන) අමාත්‍යවරයා විසින්
නම් කරන ලදුව ජනාධිපතිවරයා විසින් පත්
කරනු ලබන, නවෝත්පාදනය, සමාජයීය
නවෝත්පාදනය, ව්‍යවසායකත්වය, ව්‍යාපාර,
වාණිජමය සමපේක්ෂණ ප්‍රාග්ධනය, අධ්‍යාපනය හෝ
මුල්‍ය සම්බන්ධයෙන් විශිෂ්ටත්වය ළඟා කරගෙන
ඇති එක් තැනැත්තකුගෙන්; සහ

(ii) රාජ්‍ය හා පෞද්ගලික යන අංශ දෙකෙන්ම,
ජනාධිපතිවරයා විසින් පත් කරනු ලබන
නවෝත්පාදනය, ව්‍යවසායකත්වය, සමාජයීය
නවෝත්පාදනය, ව්‍යාපාර, වාණිජමය සමපේක්ෂණ
ප්‍රාග්ධනය, නීතිය, අධ්‍යාපනය හෝ මුල්‍ය කටයුතු
සම්බන්ධයෙන් විශිෂ්ටත්වය ළඟා කරගෙන
ඇති තැනැත්තන් හයදෙනෙකුට නොවැඩි
සංඛ්‍යාවකගෙන්.

(2) (1) වන උපවගන්තියේ දක්වා ඇති විෂයයන් අමාත්‍යාංශ
එකකට හෝ ඊට වඩා වැඩි සංඛ්‍යාවකට අයත් වන අවස්ථාවක,
අමාත්‍යවරයා විසින් නම් කරනු ලබන අතිරේක ලේකම්වරයකුගේ
නිලයට නොඅඩු නිලයක් දරනු ලබන එකී එක් එක් අමාත්‍යාංශයේ
යම් නිලධරයකු සභාවේ සාමාජිකයකු විය යුතු ය.
1988 අංක 57 දරන බහුපාර්ශ්වික ආයෝජන ඇප සහතික 7
ඒජන්සි ජනත

Ⅱ වන පරිච්ඡේදය

සාමාජිකත්වය සහ ප්‍රාග්ධනය

4 වන ව්‍යවස්ථාව: සාමාජීකත්වය

(අ) නියෝන්‍යායතනයේ සාමාජිකත්වය. බැංකුවෙහි සියළු සාමාජිකයින් සහ
ස්විට්සර්ලන්තය වෙත විවෘතව තිබිය යුතුය.

(ආ) මෙහි 'අ' උප ලේඛනයෙහි ලැයිස්තුගත කරනු ලැබ ඇත්තා වූ ද, 1987
ඔක්තෝබර් මය 30 වන දින හෝ ඒ දිනයට පෙර හෝ මේ සම්මුතියෙහි
පාර්ශ්වකරුවන් වන්නා වූ; රාජ්‍යයන" ආරම්භක සාමාජකයන් විය
යුතු ය.

5 වන ව්‍යවස්ථාව; ප්‍රාග්ධනය

(අ) ඒ ජන්සියේ අනුමත ප්‍රාග්ධන ස්කන්ධය විශේෂ ගැණුම් හිමිකම් බිලියන
එකක් (වි, ගැ. හි. 1,000,000,000 ක්) විය යුතුය. එක කොටසකට වී, ගැ.
හි. 10,000 කට සමාන වටිනාකම ඇති කොටක් 100,000 කට ප්‍රාග්ධන
ස්කන්ධය බෙදනු ලැබිය යුතු අතර, ඒවා සාමාජිකයන්ගේ සහභාගිවීම
සඳහා තිබිය යුතු ය. ප්‍රාග්ධන ස්කන්ධය සම්බන්ධයෙන් සාමාජිකයන්
ගේ සියළු ගෙවිම් වගකීම්, 1981 ජනවාරි මස 1 වන දින සිට 1985 ජූනි
මස 03 වන දිනය දක්වා වූ කාල සීමාව සඳහා එක්සත් රාජධානි ඩොලර
යට අනුව, වී. ගැ. හි. හි සාමාන්‍ය වටිනාකම පදනම් කරගෙන බේරුම්
කරනු ලැබිය යුතු ය, එම වටිනාකම් වී.ගැ.හි. එකකට එක්සත් රාජධානි
ඩොලර් 1.082ක් වන්නේ ය.

(ආ) නව සාමාජිකයකු ඇතුළත් කර ගනු ලැබූ විට 6 වන ව්‍යවස්ථාව ප්‍රකාර ඒ
සාමාජිකයා විසින් සහභාගි විය යුතු කොටස් මුදල් සැලසීම සඳහා එවිට
අනුමත කොටස් ප්‍රමාණවත් නොවන විට එසේ ප්‍රමාණවත් වන දුරට
ප්‍රාග්ධන ස්කන්ධය වැඩි විය යුතු ය.

(ඇ) සභාව විසින්, විශේෂ බහුතර ඡන්දයක් මගින්, ඕනෑම අවස්ථාවකදී
ඒජන්සියේ ප්‍රාග්ධන ස්කනධය වැඩි කරනු ලැබිය හැකිය.

6 වන ව්‍යවස්ථාව : කොටස් සඳහා සහභාගි වීම

ඒ ජන්සියේ එක් එක් ආරම්භක සාමාජිකයා විසින්, මෙහි 'අ ' උපලේඛනයේ
ස්වකීය නාමය ඉදිරියෙ දක්වා ඇති, ප්‍රාග්ධන ස්කන්ධයෙන් කොටස් සංඛ්‍යාවට
සමාන වන පරිදි සහභාග විය යුතුය, වෙනත් එක එක සාමාජිකයා විසින්, සභාව
විසින් තීරණය කරනු ලබන නියම හා කොන්දේසි මත ප්‍රාග්ධන ස්කන්ධයෙන්
එවැනි කොටස් සංඛ්‍යාවකට සහභාගි විය යුතු අතර, එය කිසිම හේතුවක් නිසා
වත් සමාන මුදලට අඩු නිකුත් කිරීමේ මිළකට නොවිය යුතුය. කිසිම සාමාජිකයෙකු
කොටස් පනහකට අඩු සංඛ්‍යාවකට සහභාගි නොවිය යුතුය. අනුමත කරන ලද
ප්‍රාග්ධන ස්කන්ධයෙහි අතිරේක කොටස් වලට සාමාජිකයන් මිසින සහභාගී විය
හැකි රිති, සභාව විසින් නියම කරනු ලැබිය හැකිය.

7 වන ව්‍යවස්ථාව: සහභාගි ප්‍රාධනය බෙදීම සහ ඇරයුම

එක් එක් සාමාජිකයාගේ ආරම්භක සහභාගි මුදල පහත දැක්වෙන ආකාරයට
ගෙවනු ලැබිය යුතු ය:--

(i) එම සාමාජිකයා සම්බන‍්ධයෙන් මෙම සම්මුතිය බලාන්විත වූ දින සිට දින
අනුවක ඇතුළත 8 වන ව්‍යවස්ථාවේ (අ) වගන්තියේ නියම කර ඇති
පරිදි එක් එක් කෙටිසෙහි වටිනාකමින් සියයට දහයක් ද, ඊට අමතරව,
ඒ ජන්සියේ වග කීම් ඉටු කිරීම පිණිස, මණ්ඩලයේ තිරණයක් ප්‍රකාර
මාරුකර ගැනීම පිණිස, ගණු දෙනු කළ නොහැකි, පොලි නොදරන
පොරොන්දු නෝට්ටු හෝ ඒ සමාන බැඳිම්වල හෝ ස්වරූපයේ සියයට
දහයක් ද ගෙවනු ලැබිය යුතුය.

(ii) ඉතිරිය ස්වකීය වගකීම් ඉටු කිරීම පිණිස ඒ ජන්සියට අවශ්‍ය වන විට,
ඒජන්සිය විසින් ඇරයුම් කරනු ලැබීමට යටත් විය යුතු ය.
4 2011 අංක 22 දරන දේශීය ආදායම්
(සංශෝධන) පනත

වඩා අඩු කුලියකට සපයා ඇති එක් වාසස්ථානයක
කුලී වටිනාකම;

(ණ) සේවායෝජකයා විසින් සපයා දී ඇති එක් මෝටර්
වාහනයක් පෞද්ගලික කාර්ය සඳහා පාවිච්චි
කිරීමේ ප්‍රතිලාභය හෝ ඒ වෙනුවට ලිත් මාසයක
කාලයක් සඳහා ගෙවනු ලබන යම් දීමනාවක්
රුපියල් පනස්දාහක උපරිමයකට යටත්ව;

(ත) ශ්‍රී ලංකාවේ පුරවැසියකු වන හෝ ශ්‍රී ලංකාවේ
වාසික යම් පුද්ගලයකුට 4 වන වගන්තියේ (1) වන
උපවගන්තියේ (ඇ) ඡේදයේ දක්වා ඇති ලාභ
නොවන සේවා නියුක්තියෙන් ලැබෙන ලාභ රුපියල්
ලක්‍ෂ පහක් ඉක්මවන්නේ නම්, එවිට -

(i) එකී ලාභයේ රුපියල් ලක්‍ෂ පහ ඉක්මවන
එකී කොටස; හෝ

(ii) රුපියල් ලක්‍ෂයක්,

යන්නෙන් අඩු ගණන;

(ද) (1) වන උපවගන්තියේ (ආ) ඡේදයේ සඳහන් යම්
පුද්ගලයකුට හෝ ධූරයක් දරන්නකුට හදිසි හෝ
ප්‍රමුඛතා සේවා සම්බන්ධයෙන් හෝ ඒ පුද්ගලයා
විසින් ඉටුකරනු ලබන හෝ සපයනු ලබන යම්
විශේෂිත කාර්යක් වෙනුවෙන් කරනු ලබන කිසියම්
විශේෂ ගෙවීමක්;

(න) ශ්‍රී ලංකාවේ පුරවැසියකු නොවන හා වාසික
නොවන යම් පුද්ගලයකුට ශ්‍රී ලංකාවේදී කරනු
ලබන යම් ජාත්‍යන්තර වැඩසටහනකට
සහභාගීවීමෙන් උද්ගතවන නිල පඩිනඩි;

(ප) ශ්‍රී ලංකාවේ පුරවැසියකු නොවන සහ ශ්‍රී ලංකාවේ
වාසික නොවන යම් පුද්ගලයකුට ශ්‍රී ලංකාවෙහි
උද්ගත වන නිල පඩිනඩි වලින් රුපියල් ලක්ෂ
එකක් නොඉක්මවන යම් කොටසක්.”.
1987 අංක 15 දරන ප්‍රාදේශීය සභා පන්ත 73

(ii) නිලධරයන් සහ සේවකයන් : ඊට පහත සඳහන් දේ ද
ඇතුළත් වේ :-

(අ) තනතුරු හෝ ධුර ඇති කිරීම;

(ආ) ජාතික රාජ්‍ය සභාවේ 1974 අංක 16 දරන පළාත්
පාලන සේවා පනතේ අර්ථානුකූලව පළාත්
පාලන සේවයේ තනතුරු නොවන ප්‍රාදේශීය සභා
සේවයේ තනතුරු හෝ ධුරවලට පත් වීම් කිරීම;

(ඇ) (ආ) අනුඡේදයේ සඳහන් තනතුරු හෝ ධුරවලට
පත්වීම් සඳහා අවශ්‍ය සුදුසුකම්;

(ඈ) පළාත් පාලන සේවයේ සාමාජිකයන් නොවන,
ප්‍රාදේශීය සභාවල නිලධරයන්ට හා සේවක
යන්ට වැටුප්, දීමනා සහ පාරිශ්‍රමික ගෙවීම;

(ඉ) මියගිය නිලධරයන්ගේ හෝ සේවකයන්ගේ
වැන්දඹුවන්ට, ළමයින්ට, ළගම ඥාතීන්ට හෝ
යැපෙන්නන්ට විශ්‍රාම වැටුප් හෝ පාරිතෝෂික
සපයා දීම;

(ඊ) (ඈ) අනුඡේදයේ සඳහන් නිලධරයන් හා සේවක
යන්ගේ යහපත සඳහා අර්ථසාධක අරමුදලක්
පිහිටුවීම සහ විධිමත් කිරීම;

(උ) (ඈ) අනුඡේදයේ සඳහන් නිලධරයන්ට සහ සේවක
යන්ට සේවයට නොපැමිණ සිටීමේ නිවාඩු දීම.

(iii) වෙන කිසිම ප්‍රකාශිත විධිවිධානයක් සලසා නොමැත්තා
වූද, මේ පනත යටතේ ගෙවිය යුතු වූ ද, යම් බදු
අයකර ගැනීම සහ එබඳු යම් බදුවල කාර්යයන්
සඳහා අවශ්‍ය විය හැකි සියලුම වාර වාර්තා සහ තොර
තුරු සැපයීම ද ඇතුළුව බදු අයකර ගැනීම.

(iv) ණය: ඊට පහත සඳහන් දේද ඇතුළත් වේ :-

(අ) ඇප තැබීමේ විධිය සහ ආකාරය;
(ආ) ඈවර කිරීමේ වැඩ පිළිවෙළ ;
(ඇ) ඇප ආපසු ගෙවීමේ ක්‍රමය සහ පිළිවෙළ;
(ඈ) යම් ණයක් පිළිබඳ කොන්දේසි සහ ණයට දුන්
මුදල් යොදා ගැනීම.

(v) වරිපනම් බදු සහ ගාස්තු පැනවීම, අයකර ගැනීම සහ
ලබා ගැනීම:

ඊට පහත සඳහන් දේද ඇතුළත් වේ :-

(අ) ගොඩනැගිලි, ඉඩම් සහ ගෙපත් තක්සේරු කිරීම;
1983 අංක 53 දරන පුනරුත්ථාපන බදු පනත  3

වන උපවගන්තියේ (ඒ) ඡේදයෙහි හෝ (ඔ) ඡේදයෙහි
සඳහන් දීමනා හෝ පඩිනඩි කිසිවක් ඊට ඇතුළත
නොවේ;

"සේවා යෝජක " යන්නෙහි, 1979 අංක 28 දරන දේශීය
ආදායම් පනතේ 113 වන වගන්තියෙහි ඊට දී ඇති අර්ථ
යම ඇත්තේ ය;

"නිශ්චිත සේවා නියුක්තයා " යන්නෙන්, 1979 අංක 28 දරන
දේශීය ආදායම් පනතේ 4 වන වගන්තියේ අර්ථානුකූලව,
කිසියම් සේවා නියුක්තියකින් හෝ පුර්ව සේවා නියුක්
තියකින් ලාභ ලබන්නා වූ ද-

(අ) ඒ පනතේ 9 වන වගන්ති‍යේ (1) වන උපවගන්
තියේ (අ) ඡේදයෙහි හෝ (ආ) ඡේදයෙහි
සඳහන් තැනැත්තකු; හෝ

(ආ) 1958 අංක 15 දරන සේවක අර්ථ සාධක අරමුදල්
පනත මගින් පිහිටුවන ලද සේවක අර්ථ සාධක
අරමුදලට හෝ 1979 අංක 28 දරන දේශීය ආදායම්
පනතේ 31 වන වගන්තියෙහි සඳහන් පරිදි වූ
එවැනි යම් විධිමත් අර්ථ සාධක අරමුදලකට හෝ
දේශීය ආදායම් කොමසාරිස් ජනරාල්වරයා විසින්
අනුමත කරන ලද අර්ථ සාධක අරමුදලකට හෝ
දායක මුදලක් ගෙවනු ලබන්නේ යම් තැනැත්තකු
වෙනුවෙන් ද, එවැනි තැනැත්තකු; හෝ

(ඇ) 1958 අංක 15 දරන සේවක අර්ථ සාධක අරමුදල්
පනතේ 10 වන වගන්තියේ (1) වන උපවගන්
තියේ අතුරු වගන්තිය ප්‍රකාර සේවක අර්ථසාධක
අරමුදලට දායක මුදලක් ගෙවනු ලැබිය යුතු
නොවන්නේ යම් තැනැත්තකු සම්බන්ධයෙන් ද
එවැනි තැනැත්තකු; හෝ

(ඈ) සමාගමක හෝ රාජ්‍ය සංස්ථාවක හෝ අධ්‍යක්ෂවර
යකු නැතහොත් හවුල් ව්‍යාපාරයක ක්‍රියාකාරී හවුල්
කරුවකු

වන්නා වූ ද යම් තැනැත්තකු අදහස් වන නමුත්,
ශ්‍රී ලංකාවෙහි පුරවැසියකු නොවන්නා වූ ද, 1979 අංක 28
දරන දේශීය ආදායම් පනතේ 9 වන වගන්තියේ (2) වන
උපවගන්තියෙහි සඳහන් තැනැත්තකු නොවන, ඒ පනතේ
9 වන වගන්තියේ (1) වන උපවගන්තියේ (ඇ) සිට
(ඌ) තෙක් වූ ඡේද හෝ (ඔඔ) ඡේදය හෝ යටතේ
සේවා නියුක්තියෙන් ලබන ලාභ, ආදායම් බද්දෙන්
නිදහස් කරනු ලැබ සිටින තැනැත්තකු වන්නා වූ ද යම්
තැනැත්තෙක් ඊට ඇතුළත් නොවේ.
76 2018 අංක 2 දරන ප්‍රපාතන විරෝධී සහ
ප්‍රතිතෝලන බදු පනත

දෙවන උපලේඛනය

[33 (3) වන වගන්තිය]

33 වන වගන්තියට අනුව එම ස්ථානයේම පවත්නා විමර්ශනයක්
සඳහා වූ ක්‍රියාමාර්ගය

1. විමර්ශනයක් ආරම්භ කිරීමේ දී, එම ස්ථානයේම පවත්නා විමර්ශනයක්
පවත්වාගෙන යාම පිළිබඳ අධ්‍යක්ෂ ජනරාල්වරයාගේ අභිප්‍රාය පිළිබඳව,
අපනයන කරන රටේ බලධාරීන්ට සහ මේ හා සම්බන්ධතා පවතින බවට
දැනගන්නට ඇති ව්‍යාපාර ආයතනවලට, ඔහු විසින් දැනුම් දෙනු ලැබිය
යුතු ය.

2. විශේෂ අවස්ථානුගත අවස්ථාවලදී විමර්ශන කණ්ඩායමට රාජ්‍ය නොවන
විද්වතුන් ඇතුළත් කිරීමට අදහස් කරනු ලබන්නේ නම්, ව්‍යාපාර ආයතනවලට
සහ අපනයන කරන රටේ බලධාරීන්ට ඒ පිළිබඳව දැනුම් දෙනු ලැබිය යුතු ය.
එවැනි රාජ්‍ය නොවන විද්වතුන්, මේ පනතේ 80 වන වගන්තියෙන් පනවන
ලද රහස්‍යභාවය පිළිබඳ නියමයන් කඩකිරීම සඳහා වූ දණ්ඩනවලට යටත් විය
යුතු ය.

3. සංචාරය අවසන් වශයෙන් නියම කිරීමට පෙරාතුව, අපනයනය කරන
රටෙහි මේ හා අදාළ ව්‍යාපාර අයතනවල නිශ්චිත එකඟතාව ලබාගැනීම සම්මත
ක්‍රියාමාර්ගය විය යුතු ය.

4. අදාළ ව්‍යාපාර ආයතනවලින් එකඟතාව ලබාගත් විගසම, අධ්‍යක්ෂ
ජනරාල්වරයා විසින් සංචාරය කළ යුතු එම ව්‍යාපාර ආයතනවල නම්, ලිපින
සහ ගිවිසගත් දින පිළිබඳව අපනයනය කරන රටේ බලධාරීන්ට නොපමාව
දැනුම් දෙනු ලැබිය යුතු ය.

5. අධ්‍යක්ෂ ජනරාල්වරයා විසින්, සංචාරය කරනු ලැබීමට පෙරාතුව අදාළ
ව්‍යාපාර ආයතනවලට ප්‍රමාණවත් පූර්ව දැනුම් දීමක් කළ යුතු ය.

6. අපනයනය කරන ව්‍යාපාර ආයතනයක ඉල්ලීමක් මත පමණක්
ප්‍රශ්නාවලියක් ගැන කරුණු දැක්වීම සඳහා වූ සංචාරයක් කරනු ලැබිය යුතු ය.
අදාළ රටේ රජයේ අනුයෝජිතයන්ට අධ්‍යක්ෂ ජනරාල්වරයා විසින් දැනුම්
දෙන්නේ නම් සහ සංචාරය කෙරෙහි ඔවුන්ගේ විරෝධතාවක් නොමැති නම්
පමණක්, එවැනි සංචාරයක් සිදු කරනු ලැබිය හැකි ය.

7. එම ස්ථානයේම පවත්නා විමර්ශනයක් තිබීමේ මූලික අරමුණ, සපයන
තොරතුරු සත්‍යායනය කරගැනීම හෝ වැඩිදුරටත් වූ තොරතුරු ලබාගැනීම
වන බැවින් එවැනි විමර්ශනයක් පැවැත්විය යුත්තේ, ප්‍රශ්නාවලියට ප්‍රතිචාර
ලැබීමෙන් පසුව සහ ඊට වෙනස් දෙයකට ව්‍යාපාර ආයතනය එකඟ වන්නේ
නම් මිස, බලාපොරොත්තු වන සංචාරය පිළිබඳ අධ්‍යක්ෂ ජනරාල්වරයා විසින්
අපනයන රටේ රජයට දැනුම් දීමෙන් අනතුරුව, එම සංචාරය සඳහා එම
රජයෙන් විරෝධතාවක් නොමැති විටකදී පමණි. තවදුරටත්, සත්‍යායනය කළ
යුතු තොරතුරුවල සාමාන්‍ය ස්වභාවය සම්බන්ධයෙන් සහ ඉදිරිපත් කරනු
ලැබීමට අවශ්‍ය වැඩිදුරටත් වූ යම් තොරතුරු සම්බන්ධයෙන් අදාළ ආයතනවලට
සංචාරයට පෙරාතුව උපදෙස් දීම සම්මත ප්‍රතිපත්තිය විය යුතු ය. එහෙත් ලැබී
ඇති තොරතුරු මත, වැඩිදුර වූ තොරතුරු සඳහා එම ස්ථානයේදී ම ඉල්ලීම්
කිරීම මෙයින් වළක්වනු නොලැබිය යුතු ය.
1988 අංක 57 දරන බහුපාර්ශ්වික ආයෝජන ඇප සහතික 11
ඒජන්සි පනත

15 වන ව්‍යවස්ථාව : ධාරක රටෙහි අනුමැතිය

ආවරණය සඳහා නම් කරන ලද අවදානම්වලට එරෙහිව ඒ ජන්සිය විසින් ඇප
සහතිකය දීම ධාරක ආණ්ඩුව විසින් අනුමත කරනු ලැබීමට පෙරාතුව, ඒජන්සිය
විසින් යම් ඇප ගිවිසුමකට ඇතුළත්වීම කරනු නොලැබිය යුතුය.

16 වන ව්‍යවස්ථාව; නියම සහ කොන්දේසි

එක් එක් ඇප ගිවිසුමෙහි නියම සහ කොන්දේසි මණ්ඩලය විසින් නිකුත්
කරනු ලැබිය යුතු රීති වලට සහ නියෝගවලට යටත්ව ඒජන්සිය මගින් තීරණය
කරනු ලැබිය යුතුය. එසේ වුව ද ඇප වූ ආයෝජනයෙහි මුළු අලාභය ඒජන්සිය
විසින් ආවරණය කරනු නොලැබිය යුතුය. මණ්ඩලයේ විධානය යටතේ සභාපති
වරයා විසින් ඇප සහතික ගිවිසුම්. අනුමත කරනු ලැබිය යුතුය.

17 වන ව්‍යවස්ථාව: හිමිකම් පැම් සඳහා ගෙවීම්

ඇප සහතිකයක් දරන්නකුට හිමිකම් පෑම් සඳහා ගෙවීම පිළිබඳව, ඇප සහතික
ගිවිසුමට සහ මණ්ඩලය විසින් පිළිගනු ලැබිය හැකි ප්‍රතිපත්තිවලට අනුකූලව
මණ්ඩලයේ විධානය යටතේ සභාපතිවරයා විසින් තීරණය කරනු ලැබිය යුතු ය.
ඒජන්සිය විසින් ගෙවීමක් කරනු ලැබීමට ප්‍රථම අවස්ථාගත තත්ත්වය අනුව
යෝග්‍ය පරිපාලනමය ප්‍රතිකර්ම ධාරක රටෙහි නීති යටතේ පහසුවෙන් ලබා ගත
හැකි නම්, ඒ ප්‍රතිකර්මවල පිහිට පැතිය යුතු යයි ඇප සහතික ගිවිසුම මගින් ඇප
සහතික දරන්නන්ට නියම කළ යුතුය. ගෙවීම් සඳහා හිමිකම් පෑම් උද්ගත වීමට
තුඩුදුන් සිද්ධි සිදුවීම හා හිමිකම් පෑම්වලට ගෙවීම අතරතුර කිසියම් සාධාරණ
කාල සීමාවක් ඉකුත් විය යුතු යැයි එම ගිවිසුම් මගින් නියම කරනු ලැබිය හැකිය.

18 වන ව්‍යවස්ථාව : පුනරාදේශ කිරීම

(අ) ඈප සහතිකයක් දරන්නකුට වන්දි ගෙවූ විට හෝ ගෙවීමට එකඟ වූ විට,
ධාරක රටට සහ අනෙකුත් බන්ධනදායින්ට එරෙහිව ඇප සහතිකධාරියාට
සහතික කරන ලද ආයෝජන හා සම්බන්ධව තිබිය හැකි අයිතිවාසිකම් හා හිමිකම්
පෑම්වලට ඒජන්සිය පුනරාදේශ විය යුතු ය. එම පුනරාදේශයේ නියමයන් හා
කොන්දේසි සඳහා ඇප සහතික ගිවිසුමෙහි විධිවිධාන ඇතුළත් විය යුතු ය.

(ආ) ඉහත (අ) වගන්තිය ප්‍රකාර ඒජන්සිය සතු අයිතිවාසිකම් සියළු සාමාජික
යන් විසින් පිළිගත යුතු ය.

(ඈ) පුනරාදේශක වශයෙන් ඒජන්සිය විසින් (අ) වගන්තිය ප්‍රකාර අත්
කර ගන්නා, ධාරක රටෙහි ව්‍යවහාර මුදලින් වූ මුදල් ප්‍රමාණයන් සම්බනන්ධයෙන්,
ඒ අර මුදල් ඇප සහතිකධාරියා අත වී නම් ප්‍රයෝජනයට ගැනීම සහ පරිවර්තනය
කිරීම සම්බන්ධව ඔහුට ලැබීමට හිමිකම තිබිය හැකි වූ වාසිදායක සැලකිල්ල ම
දෙනු ලැබිය යුතු ය. කවර ලෙසකින් වුව ද ඒ මුදල් ප්‍රමාණයන්, ඒ ජන්සිය
විසින් සිය පරිපාලන වියදම් හා වෙනත් ගාතු සඳහා ප්‍රයෝජනයට ගත හැකි ය.
ඒ ව්‍යවහාර මුදල් නිදහසේ ප්‍රයෝජනයට ගත නොහැකි වන ප්‍රමාණයට, ඒ ව්‍යවහාර
මුදල් වෙනත් අයුරින් ප්‍රයෝජනයට ගැනීම සම්බන්ධයෙන් ඒජන්සිය විසින්
ධාරක රටවල් සමඟ වැඩපිළිවෙලවලට ඇතුළත් වීමට ප්‍රයත්න දැරිය යුතු ය.

19 වන ව්‍යවස්ථාව: ජාතික හා ප්‍රාදේශීය අස්තිත්වවලට සම්බන්ධතාව

ඒජන්සියේ කටයුතු වලට සමාන කටයුතුවල නිරතව සිටින්නා වූ සාමාජික
රටවලට ජාතික අස්තිත්ව සමඟ සහ ප්‍රාග්ධනයෙන් බහුතර කොටස සාමාජික
රටවලට අයත්ව තිබෙන ප්‍රාදේශීය අස්තිත්ව සමඟ ඒවායේ සේවාවන්හි උපරිම
කාර්‍ය්‍යක්ෂමතාවක් ඇති කර ගැනීමේ සහ විදේශ ආයෝජන වැඩි වැඩියෙන් ගලා
එම සම්බන්ධයෙන් ඒවායේ දායකත්වය උපරිම මට්ටමකට ගෙන ඒමේ අරමුණ
ඇතිව, ඒජන්සිය විසින් ඒවා සමඟ සහයෝගයෙන් ක්‍රියා කළ යුතු අතර ඒවායේ
ක්‍රියාකාරීත් වය ඌනපූරණය කිරීමට උත්සාහ කළ යුතුය. එම ප්‍රතිඵලය ඇති කර
ගැනීමට, ඒජන්සිය විසින් එම සහයෝගිතාවයේ විස්තර සම්බන්ධයෙන් විශේෂ
යෙන් ම ප්‍රතිරක්‍ෂණයේ දී සහ හවුල් රක්ෂණයේ දී බැඳීම් ඉටු කරන ආකාරය
සම්බන්ධයෙන් ක්‍රියා පිළිවෙලකට ඇතුළත් විය යුතු ය

4--ඩී 000914 (88/09)
2019 අංක 20 දරන 3
ජාතිය ගොඩනැගීමේ බදු (සංශෝධන) පනත

පිරිවැටුමට” කරනු ලබන සඳහනක් ලෙස
සලකනු ලැබිය යුතු ය;

(ඇ) දේශීය ආදායම් පනතේ එවැනි යම්
විධිවිධානයක ආදායම් බද්දට කරනු ලබන
සෑම සඳහනක් ම මේ පනතේ විධිවිධාන
ප්‍රකාරව අයකරනු ලබන සහ පනවා ඇති
බද්දට කරන ලද සඳහනක් ලෙස සලකනු
ලැබිය යුතු ය;

(ඈ) මේ පනත යටතේ යම් කාර්තුවක් සඳහා
වාර්තාව ඉදිරිපත් කිරීමේ දිනය එකී අදාළ
කාර්තුව අවසන් වීමෙන් ඉක්බිතිව ම ආරම්භ
වන මාසයේ විසිවන දිනය හෝ ඊට පෙර
දිනයක් හෝ විය යුතු ය;

(ඉ) (i) තක්සේරු වර්ෂයේ අදාළ කාර්තුව සඳහා
මේ උපවගන්තියේ (ඈ) ඡේදයේ සඳහන්
දිනයේ දී හෝ එදිනට පෙර වාර්තාවක්
ඉදිරිපත් කොට ඇති යම් තැනැත්තකු,
අදාළ කාර්තුව යෙදෙන තක්සේරු
වර්ෂයට ඉක්බිතිව ම වූ තක්සේරු
වර්ෂයේ නොවැම්බර් මස තිස්වන දින
සිට, එකී කාල පරිච්ඡේදය 2018 අප්‍රේල්
මස 1 වන දිනට පෙර යම් කාල
පරිච්ඡේදයක් සඳහා වන විට මාස
දහඅටක් ඉකුත් වූ පසුව සහ එකී කාල
පරිච්ඡේදය 2018 අප්‍රේල් මස 1 වන
දින හෝ එදිනට පසුව ආරම්භ වන
යම් කාලපරිච්ඡේදයක් සඳහා වන විට,
මාස තිහක් ඉකුත් වූ පසුව ඉදිරිපත්
කොට ඇත්නම් ඒ තැනැත්තා
සම්බන්ධයෙන්; හෝ

(ii) මේ උපවගන්තියේ (ඈ) ඡේදයේ සඳහන්
දිනයේ දී හෝ එදිනට පෙර වාර්තාවක්
ඉදිරිපත් කිරීම පැහැර හැර ඇති යම්
තැනැත්තකු සම්බන්ධයෙන් අදාළ
කාර්තුව යෙදෙන තක්සේරු වර්ෂයකට
ඉක්බිතිව ම වූ තක්සේරු වර්ෂයේ
නොවැම්බර් මස තිස්වන දින සිට
අවුරුදු හතරක් ඉකුත් වූ පසුව,
දහඅට වන ආණ්ඩුක්‍රම ව්‍යවස්ථා සංශෝධනය 7

පරිදි, අග්‍රාමාත්‍යවරයාට හෝ විරුද්ධ පක්ෂයේ
නායකවරයාට නියම කිරීම හෝ කරනු ලැබිය
හැක්කේ ය. එවැනි අවස්ථාවක, අවස්ථාවෝචිත පරිදි,
ඉවත් කිරීම හෝ අශක්නුතාව හෝ හේතුවෙන්
නිර්මාණය වූ පුරප්පාඩුව පිරවීම සඳහා නම් කරනු
ලැබූ පාර්ලිමේන්තු මන්ත්‍රීවරයා විසින්, ඔහු නම් කරනු
ලැබුවේ යම් සාමාජිකයකුගේ පුරප්පාඩුවක් පිරවීම
සඳහා ද, සභාවේ එකී සාමාජිකයාගේ ඉකුත් නොවූ
කාල පරිච්ඡේදය සඳහා පමණක් එකී සභාවේ එවැනි
සාමාජිකයකු ලෙස නොකඩවා කටයුතු කළ
යුත්තේ ය.

(8) ජනාධිපතිවරයා විසින් මේ ව්‍යවස්ථාවේ (1) වන
අනුව්‍යවස්ථාවේ I වන උපලේඛනයේ සඳහන්
කොමිෂන් සභාවල සභාපතිවරු සහ සාමාජිකයන් ද,
II වන උපලේඛනයේ I වන කොටසේ සහ II වන
කොටසේ සඳහන් ධුරවලට තැනැත්තන් ද, පත්කිරීමේ
කාර්යය සඳහා (1) වන අනුව්‍යවස්ථාවේ සඳහන් සභාවේ
නිරීක්ෂණ විමසනු ලබන අවස්ථාවක දී, තමන් විසින්
එකී පත්වීම් සඳහා යෝජනා කරනු ලැබූ තැනැත්තන්
පිළිබඳ සභාවේ නිරීක්ෂණ, එකී විමසීමේ දින සිට
සතියක කාලපරිච්ඡේදයක් තුළ කථානායකවරයා මඟින්
තමන්ට දන්වන ලෙස සභාවට නියම කරනු ලැබිය
යුත්තේ ය. එකී සභාව විසින් එහි නිරීක්ෂණ එසේ
නිශ්චිතව සඳහන් කරනු ලැබූ කාලය තුළ දැන්වීම
පැහැර හැරියහොත්, ජනාධිපතිවරයා විසින් වහා ම
එකී පත්වීම් සිදු කිරීමට කටයුතු කළ යුත්තේ ය.

(9) පාර්ලිමේන්තුව තුළ නියෝජනය වන්නා වූ යම්
පිළිගත් දේශපාලන පක්ෂයක නායකයකු විසින් මේ
ව්‍යවස්ථාවේ (1) වන අනුව්‍යවස්ථාවේ Iවන
උපලේඛනයේ සඳහන් යම් කොමිෂන් සභාවක
සභාපතිවරයා හෝ සාමාජිකයකු හෝ ලෙස යම්
තැනැත්තකුගේ නම යෝජනා කිරීමට අපේක්ෂා කරනු
ලබන අවස්ථාවක දී, ඔහු විසින්, ඉහත නිශ්චිතව සඳහන්
කරනු ලැබූ සතියක කාල පරිච්ඡේදය තුළ එයට අදාළව
යම් තැනැත්තකුගේ නම කථානායකවරයාට ඉදිරිපත්
කළ යුත්තේ ය. එවැනි පත්වීම් කරනු ලබන විට
ජනාධිපතිවරයා විසින් එකී නම් සැලකිල්ලට ගනු ලැබිය
යුත්තේ ය.
26 1984 අංක 6 දරන ශ්‍රී ලංකා ප්‍රමිති ආයතනය පනත

"ව්‍යවහාර විධි සංග්‍රහය " යන්නෙන්, යම් භාණ්ඩයක්, උපකර
ණයක්, මෙවලමක්, උපක්‍රමයක් හෝ කාර්ය ක්‍රමයක්
සෑදීම, සවි කිරීම, අත්හදා බැලීම, ක්‍රියා කරවීම හෝ
පාවිච්චි කිරීම සම්බන්ධයෙන් යොදාගත යුතු ක්‍රමය හෝ
ක්‍රියාවලියට අදාළ රීති මාලාවක් අදහස් වේ;

"අධ්‍යක්ෂ ජනරාල් " යන්නෙන් ආයතනයේ අධ්‍යක්ෂ
ජනරාල්වරයා අදහස් වේ;

"පරීක්ෂක " යන්නෙන් 29 වන වගන්තිය යටතේ පත් කරන
ලද පරීක්ෂකවරයකු අදහස් වේ;

"ලකුණ " යන්නට යම් උපක්‍රමයක්, හණක්, ශීර්ෂයක්, ලේබ
ලයක්, ටිකට් පතක්, විචිත්‍ර නිරූපණයක්, නාමයක්,
අත්සනක්, කෘතියක්, අක්ෂරයක්, අංකයක් හෝ ඒවායේ
සංකලනයක් ඇතුළත් වේ;

"විකිණීම" යන්නට විකිණීම සඳහා ප්‍රදර්ශනය කිරීම නැත
හොත් ඉදිරිපත් කිරීම හෝ විකිණීමේ කාර්යය සඳහා
අපනයනය කිරීම හෝ විකිණීමේ නැතහොත් අපනය
නය කිරීමේ කාර්යය සඳහා හෝ යම් වෙළෙඳ හෝ නිෂ්පා
දන කාර්යයක් සඳහා හෝ සන්තකයේ තබා ගැනීම
ඇතුළත් වේ;

"පිරිවිතර ” යන්නෙන් යම් වෙළෙඳ ද්‍රව්‍යයක ස්වභාවය, තත්ත්
වය, ශක්තිය, පරිශුද්ධභාවය, සංයුක්තිය, ප්‍රමාණය, පරි
මාණය, බර, ශ්‍රේණිය, කල පැවැත්ම, ප්‍රභවය, වයස හෝ
වෙනත් ලක්ෂණ හෝ යම් වෙළෙඳ ද්‍රව්‍යයක් හෝ නිෂ්
පාදනයක් සෑදිය හැකි, නිෂ්පාදනය කළ හැකි, සකස්
කළ හැකි හෝ පිරියම් කළ හැකි ද්‍රව්‍යය නැතහොත් මූල
ද්‍රව්‍යය හෝ ආකාරය අදහස් වේ;

"ප්‍රමිති පිරිවිතර " යන්නෙන් ආයතනයේ සභාව විසින් අනුමත
කර ඇති පිරිවිතරක් අදහස් වේ.